તેં ગોગલ્સ કેમ પહેર્યાં છે એનો જવાબ મને મળી ગયો છે, પણ મીરાંબાઈએ ગાયેલું પેલું ભજન ‘રામ રતન ધન પાયો’ એની યાદ દેવડાવીને મારી ઉદાસીમાં તેં અનેકગણો વધારો કર્યો છે, કેમ કે મીરાંબાઈએ તો રામરૂપી રતન ને આધ્યાત્મિક ધન માન્યું’તું અને એવું સાત્ત્વિક ધન મેળવીને મોક્ષ માટેની તૈયારી કરી’તી પણ આજના રાજકારણીઓ જેમાંના કેટલાક મારા નવા નવા અને અવનવા ભક્તો બની ગયા છે એ સૌને જ્યારે એવું ગાતાં સાંભળું છું કે ‘રામ રતન ધન પાયો, મૈંને રામ રતન ધન પાયો’ ત્યારે મારો આત્મા કકળી ઊઠે છે કે આ લોકો ‘રામ’ નામનાં રતનને પોતાનું સત્તાધન બનાવી ચૂંટણીચોકનાં બજારમાં કેવું વટાવી રહ્યા છે અને એ રીતે વટાવી મતો એકઠા કરી લેવા સિવાય બીજું કશું જ કરતા નથી.